<a href="http://www.ekloges.tv/wp-content/uploads/2014/05/giannis-tolios.jpg"><img class="alignnone size-full wp-image-1108" src="http://www.ekloges.tv/wp-content/uploads/2014/05/giannis-tolios.jpg" alt="Γιάννης Τόλιος" width="836" height="550" /></a>

Ο Γιάννη Τόλιος, υποψήφιος ευρωβουλευτής ΣΥΡΙΖΑ μιλώντας στον Ταύρο-Μοσχάτο, τόνισε μεταξύ άλλων τα εξής:

«Οι ερχόμενες ευρωεκλογές είναι ιδιαίτερα κρίσιμες για τους λαούς της Ευρώπης και ιδιαίτερα τον ελληνικό λαό. Οι πολιτικές που προωθούν οι κυρίαρχες ελίτ, δεν διασφαλίζουν την οικονομική σύγκλιση, αλληλεγγύη, ανάπτυξη, δημοκρατία, αλλά την αναδιανομή του πλούτου υπέρ των τραπεζιτών και πολυεθνικών, σε βάρος των εργαζόμενων και των λαϊκών στρωμάτων, συρρικνώνοντας ταυτόχρονα την εθνική και λαϊκή κυριαρχία και μετατρέποντας σταδιακά την ΕΕ σε Γερμανική φυλακή.

Ο ΣΥΡΙΖΑ και συνολικά το Κόμμα της Ευρωπαϊκής Αριστεράς, αγωνίζονται για την ανατροπή του σαθρού οικοδομήματος της ΟΝΕ και επαναθεμελίωση του με όρους λαών και εργαζόμενων. Απορρίπτει το δόγμα των κυρίαρχων ελίτ του συστήματος που θέτουν ως προτεραιότητα τη σωτηρία της ευρωζώνης θυσιάζοντας τον ελληνικό λαό και καταστρέφοντας την χώρα. Καλεί του εργαζόμενους, τους επαγγελματίες, τους αγρότες και τη νεολαία, να στείλουν ισχυρό μήνυμα αποδοκιμασίας των μέτρων της συγκυβέρνησης ΝΔ-ΠΑΣΟΚ και τρόϊκας (ΕΕ-ΕΚΤ-ΔΝΤ) και ταυτόχρονα μήνυμα επιδοκιμασίας του ΣΥΡΙΖΑ που αγωνίζεται για την κατάργηση των Μνημονίων, τη διαγραφή του μεγαλύτερου μέρους του χρέους, εθνικοποίηση τραπεζών και εφαρμογή προγράμματος παραγωγικής ανασυγκρότησης και πολιτιστικής αναγέννησης, με στόχο την απασχόληση, τη στήριξη του λαϊκού εισοδήματος, την αποκατάσταση της εθνικής και λαϊκής κυριαρχίας και της αξιοπρέπειας του ελληνικού λαού».