<p>Παραιτήθηκε ο γενικός γραμματέας Εμπορίου, Στέφανος Κομνηνός, καθώς, σύμφωνα με πληροφορίες του Αθηναϊκού Πρακτορείου θα πολιτευθεί με το ΠΑΣΟΚ στη Β´ Αθήνας. </p>
<p>Όπως αναφέρεται σε ανάρτηση στη Διαύγεια, με την με κοινή απόφαση του πρωθυπουργού και του υπουργού Ανάπτυξης και Ανταγωνιστικότητας Κώστα Σκρέκα, έγινε αποδεκτή η παραίτηση του Στέφανου Κομνηνού του Χαραλάμπους, από τη θέση του μετακλητού γενικού γραμματέα Εμπορίου και Προστασίας Καταναλωτή του υπουργείου Ανάπτυξης και Ανταγωνιστικότητας, με βαθμό 1ο της Κατηγορίας Ειδικών Θέσεων και απαλλάσσεται από τα καθήκοντά του από 16 Δεκεμβρίου 2014.</p>
<p>Σημειώνεται πως με μακροσκελή επιστολή του, που κοινοποίησε προς τον πρωθυπουργό, τον υφυπουργό Ανάπτυξης Γεράσιμο Γιακουμάτο και τον υπουργό Κωνσταντίνο Σκρέκα, ο κ. Κομνηνός κάνει μια ιστορική αναδρομή της θητείας του ως γενικός γραμματέας και του έργου που επιτέλεσε και δηλώνει πως από άλλο μετερίζι θα συνεχίσει την προσφορά του προς το κοινωνικό σύνολο.</p>