<p>Με ανησυχία υποδέχθηκαν τα διεθνή ΜΜΕ το αποτέλεσμα της πρώτης ψηφοφορίας για την εκλογή Προέδρου της Δημοκρατίας, ενώ, τα δημοσιεύματα κινήθηκαν σε πολύ σκληρούς τίτλους.</p>
<p><strong>Deutsche Welle: Ελληνική τραγωδία αν βγει ο ΣΥΡΙΖΑ</strong><br />
Σύμφωνα με την Deutsche Welle το Βερολίνο χαρακτηρίζει «κακό» το αποτέλεσμα, ενώ, το βλέμμα όλων στη Γερμανία στρέφεται στις επόμενες δύο ψηφοφορίες. Το μήνυμα από την Γερμανία είναι σαφές πως σε περίπτωση αποτυχίας εκλογής Προέδρου της Δημοκρατίας θα υπάρξουν πολιτικές και οικονομικές επιπλοκές στην Ελλάδα. Η Deutsche Welle κάνει λόγο για «ελληνική τραγωδία» σε περίπτωση που ο ΣΥΡΙΖΑ επικρατήσει στις εκλογές, ενώ, επικαλείται δήλωση αναλυτή στο Γαλλικό Πρακτορείο ο οποίος σημειώνει ότι «αν η Ελλάδα ξεπεράσει την παρούσα πολιτική αβεβαιότητα και παραμείνει στο δρόμο των μεταρρυθμίσεων, τότε η ανάκαμψή της σύντομα θα βρίσκεται σε καλύτερο επίπεδο. Αλλά αν η Ελλάδα αναστρέψει την πρόοδο των μεταρρυθμίσεων, μπορεί να κατευθύνεται προς την οικονομική άβυσσο». Σημειωτέον, ότι την Πέμπτη η γερμανική Βουλή θα κληθεί να ψηφίσει το αίτημα της Ελλάδας για παράταση του Μνημονίου και για την προληπτική γραμμή στήριξης.</p>
<p><strong>Financial Times: Είναι πλέον δύσκολο να εκλεγεί πρόεδρος</strong><br />
Από το Λονδίνο το πρώτο ρεπορτάζ έρχεται από τους Financial Times όπου γίνεται λόγος για αποτυχία στην πρώτη προσπάθεια, ωστόσο, η εφημερίδα δίνει και έναν τόνο αισιοδοξίας. Ειδικότερα φιλοξενεί δηλώσεις στελέχους της ΝΔ (δεν κατονομάζεται), το οποίο σημειώνει ότι η διαδικασία έχει ακόΑμη τύχη. Ωστόσο, υπάρχουν και δηλώσεις πρώην βουλευτή του ΠΑΣΟΚ, ο οποίος επισημαίνει ότι «Είναι πλέον δύσκολο να εκλεγεί πρόεδρος».</p>
<p><strong>Guardian: Αναβιώνουν ημέρες κρίσης στην Ευρωζώνη</strong><br />
Σε σχόλιό του ο Guardian αναφέρει ότι το αποτέλεσμα της πρώτη ψηφοφορίας δεν είναι ιδιαίτερα σπουδαίο και σημειώνει ότι αναβιώνουν ημέρες κρίσης στην Ευρωζώνη. Παραθέτει, μάλιστα, και σχόλια αναλυτών οι οποίοι επισημαίνουν ότι το Grexit ή κάποιο άλλο ανάλογο σενάριο επιστρέφει.</p>
<p><a href="http://www.ereportaz.gr/wp-content/uploads/2014/12/theguardian.jpg" rel="attachment wp-att-244175"><img src="http://www.ereportaz.gr/wp-content/uploads/2014/12/theguardian-199x300.jpg" alt="theguardian" width="199" height="300" class="alignnone size-medium wp-image-244175" /></a></p>
<p><strong>Le Point: Παράταση στην αγωνία</strong><br />
Η γαλλική Le Point σημειώνει ότι οι βουλευτές δεν τα κατάφεραν στην πρώτη ψηφοφορία και παρέτειναν την αγωνία των Ελλήνων και των αγορών.</p>
<p><a href="http://www.ereportaz.gr/wp-content/uploads/2014/12/lep1.jpg" rel="attachment wp-att-244176"><img src="http://www.ereportaz.gr/wp-content/uploads/2014/12/lep1-251x300.jpg" alt="lep1" width="251" height="300" class="alignnone size-medium wp-image-244176" /></a></p>
<p><strong>La repubblica: Μαύρος καπνός από την ελληνική βουλή </strong><br />
Στο δικό της ύφος η ιταλική La repubblica κάνει λόγο για «Μαύρο καπνό» από την ελληνική βουλή σημειώνοντας ότι ο πρωθυπουργός συνεχίζει να βρίσκεται στο κυνήγι των ψήφων και οι ελιγμοί βρίσκονται σε πλήρη εξέλιξη.</p>
<p><a href="http://www.ereportaz.gr/wp-content/uploads/2014/12/la-repubblica.jpg" rel="attachment wp-att-244177"><img src="http://www.ereportaz.gr/wp-content/uploads/2014/12/la-repubblica-272x300.jpg" alt="La repubblica" width="272" height="300" class="alignnone size-medium wp-image-244177" /></a></p>
<p><strong>Αμερικανικά ΜΜΕ: Εκλογή Προέδρου εν μέσω<br />
αδιεξόδου στις διαπραγματεύσεις με τους δανειστές<br />
</strong><br />
Εκτενείς αναφορές στην αποτυχία εκλογής Προέδρου κατά τον α” γύρο ψηφοφορίας στη Βουλή έκαναν από την άλλη πλευρά του Ατλαντικού τα αμερικανικά ΜΜΕ την Τετάρτη το βράδυ.</p>
<p><strong>Bloomberg: Στραβοπάτημα της Ελλάδας </strong><br />
Το πρώτο σχόλιο ήρθε από το Bloomberg το οποίο μίλησε για αποτυχία της Ελλάδας και στραβοπάτημα σημειώνοντας, πάντως, πως όλα είναι ανοιχτά. Καταγράφοντας το αποτέλεσμα αναφέρει ότι «η προσοχή πλέον στρέφεται στη δεύτερη ψηφοφορία, η οποία θα διεξαχθεί στις 23 Δεκεμβρίου» και «ο πρωθυπουργός, Αντώνης Σαμαράς, θα χρειαστεί τα 2/3 της κοινοβουλευτικής πλειοψηφίας». Στη συνέχεια, αναφέρεται ότι «αν αποτύχει και στην τρίτη προσπάθεια, στις 29 Δεκεμβρίου, τότε η Βουλή θα διαλυθεί και θα προκηρυχθούν πρόωρες εκλογές».</p>
<p><a href="http://www.ereportaz.gr/wp-content/uploads/2014/12/bloom1.jpg" rel="attachment wp-att-244178"><img src="http://www.ereportaz.gr/wp-content/uploads/2014/12/bloom1-300x263.jpg" alt="bloom1" width="300" height="263" class="alignnone size-medium wp-image-244178" /></a></p>
<p><strong>Wall Street Journal:</strong> Αναφέρεται ότι «τις ερχόμενες εβδομάδες, ο πρωθυπουργός Αντώνης Σαμαράς θα προσπαθήσει να πείσει τους αναποφάσιστους βουλευτές, πολλοί από τους οποίους κινδυνεύουν να χάσουν τις έδρες τους, αν προκηρυχθούν εθνικές εκλογές». Όπως σημειώνεται, μεταξύ άλλων, «ο Έλληνας πρωθυπουργός δήλωσε μετά την ψηφοφορία ότι ο ίδιος παραμένει αισιόδοξος ότι θα εκλεγεί πρόεδρος, προσθέτοντας ότι η χώρα πρέπει να αποφύγει περαιτέρω περίοδο αβεβαιότητας». Σύμφωνα με το δημοσίευμα, ο Αντώνης Σαμαράς τόνισε ότι «οι συνθήκες είναι δύσκολες για τη χώρα και είμαι βέβαιος ότι οι βουλευτές θα κατανοήσουν ότι η χώρα δεν θα πρέπει να μπει σε νέες περιπέτειες».</p>
<p><strong>New York Times:</strong> Με αφορμή τη χθεσινή ψηφοφορία στη Βουλή, καταγράφει την πρόσφατη ομιλία του «ηγέτη του αριστερού κόμματος» ΣΥΡΙΖΑ, Αλέξη Τσίπρα, στην Κρήτη και την αναφορά του ότι οι χρηματοπιστωτικές αγορές «έχουν αναγκάσει την Ελλάδα να χορεύει στους ρυθμούς τους» και ότι «τώρα, θα σέρνει τον χορό και οι αγορές θα ακολουθούν». Στο δημοσίευμα γίνεται αναφορά σε μια «κουρασμένη από τη λιτότητα χώρα» και ότι «η Ελλάδα αντιμετωπίζει την πιθανότητα πρόωρων γενικών εκλογών». Επίσης, σημειώνεται ότι μια τέτοια εξέλιξη θα μπορούσε να φέρει το κόμμα του Αλέξη Τσίπρα στην εξουσία την επόμενη χρονιά, «ανοίγοντας την πόρτα σε μια απότομη αλλαγή στις σχέσεις της χώρας με την Ευρώπη και ακόμη και σε μια επανεξέταση της συνεχιζόμενης δέσμευσης για την ιδιότητα του μέλους, με κάθε κόστος, στο ευρωπαϊκό νόμισμα». Στη συνέχεια, μεταξύ άλλων, γίνεται αναφορά στην πιθανότητα μιας τέτοιας εξέλιξης και σε εκτιμήσεις στις Βρυξέλλες και σε ευρωπαϊκές πρωτεύουσες, καθώς και σε μια «γενική αίσθηση» ότι «θα μπορούσε η Ευρώπη να επιβιώσει», καταγράφοντας την κατάσταση που υπήρχε στην Ευρώπη κατά την αρχή της χρηματοπιστωτικής κρίσης πριν από πέντε χρόνια έναντι της σημερινής κρίσης. Επίσης, γίνεται αναφορά στα «νέα τείχη προστασίας» που έχουν σχεδιαστεί.</p>
<p><strong>Associated Press:</strong> Ιστοσελίδες εφημερίδων και τηλεοπτικών δικτύων προβάλλουν ανταπόκριση του ειδησεογραφικού πρακτορείου Associated Press με αναφορά στο αποτέλεσμα της πρώτης ψηφοφορίας για την εκλογή Προέδρου της Δημοκρατίας, καθώς και στις δηλώσεις των πολιτικών αρχηγών. Ο Φώτης Κουβέλης δήλωσε ότι «αυτό που συνέβη σήμερα άνοιξε το δρόμο προς τις (εθνικές) εκλογές» όπως σημειώνεται. Ο πρωθυπουργός Αντώνης Σαμαράς δήλωσε, κατά την έξοδό του από τη Βουλή, ότι «έχουμε μπροστά μας άλλες δύο ψηφοφορίες. Διατηρώ την ελπίδα ότι θα εκλεγεί Πρόεδρος. Οι συνθήκες είναι δύσκολες για τη χώρα και είμαι σίγουρος ότι οι βουλευτές γνωρίζουν ότι η χώρα δεν πρέπει να μπει σε περιπέτειες». Νωρίτερα την Τετάρτη, σύμφωνα με την ανταπόκριση, το πρωθυπουργικό γραφείο υποστήριξε ότι η ψήφος υπέρ του Δήμα σημαίνει «την αποφυγή μιας πολιτικής περιπέτειας που θα μπορούσε να αποδειχθεί μοιραία για την Ευρωπαϊκή πορεία (της Ελλάδας)». Ο ηγέτης του ΣΥΡΙΖΑ, Αλέξης Τσίπρας, δήλωσε ότι είναι σίγουρος ότι θα προκηρυχθούν πρόωρες εκλογές, υποστηρίζοντας ότι «πολύ σύντομα οι άνθρωποί μας θα παίξουν πρωταγωνιστικό ρόλο στις εξελίξεις».</p>
<p><strong>FOX:</strong> Στην ιστοσελίδα του τηλεοπτικού δικτύου FOX σημειώνεται ότι «κατά την ψηφοφορία στον πρώτο γύρο των κρίσιμων προεδρικών εκλογών, η κυβέρνηση δεν συγκέντρωσε αρκετές ψήφους», υπογραμμίζοντας ότι «η ψηφοφορία πραγματοποιείται εν μέσω αδιέξοδου στις διαπραγματεύσεις της Ελλάδας με τους διεθνείς πιστωτές της».<br />
Όπως επισημαίνεται, ο «συντηρητικός πρωθυπουργός, Αντώνης Σαμαράς, στηρίζει για την Προεδρία τον Σταύρο Δήμα, πρώην επίτροπο της Ευρωπαϊκής Ένωσης» και ότι «ο κ. Δήμας είναι ο μοναδικός υποψήφιος».</p>
<p><strong>ABC:</strong>Το τηλεοπτικό δίκτυο ABC αναφέρει ότι «το Κοινοβούλιο απέτυχε να εκλέξει νέο Πρόεδρο στην Ελλάδα κατά τον πρώτο γύρο της ψηφοφορίας», προσθέτοντας ότι αν δεν συγκεντρωθεί ο απαιτούμενος αριθμός των ψήφων στις επόμενες δυο ψηφοφορίες, «θα προκηρυχθούν πρόωρες εκλογές».</p>
<p><strong>CNBC:</strong> Στην ιστοσελίδα του τηλεοπτικού δικτύου CNBC, μεταξύ άλλων, σημειώνεται ότι «ο Έλληνας πρωθυπουργός, Αντώνης Σαμαράς, εξασφάλισε την υποστήριξη 160 βουλευτών στον πρώτο γύρο για την προεδρική εκλογή, απέχοντας πολύ από το ποσοστό της ενισχυμένης πλειοψηφίας που χρειάζεται για να κερδίσει τον τελικό γύρο, αργότερα στο τέλος του τρέχοντος μηνός».</p>
<p><strong>Reuters:</strong> Χαμηλότερο των προσδοκιών το αποτέλεσμα για τον Πρόεδρο της Δημοκρατίας<br />
Στην εξασφάλιση 160 βουλευτών στην πρώτη ψηφοφορία για την εκλογή Προέδρου της Δημοκρατίας, αναφέρεται το Reuters, υποστηρίζοντας ότι η κυβέρνηση «βρίσκεται αρκετά μακριά από την διευρυμένη πλειοψηφία που χρειάζεται προκειμένου να κερδίσει την τελευταία ψηφοφορία, που γίνεται στο τέλος Δεκεμβρίου». Αναφέρει, επίσης, ότι 135 βουλευτές καταψήφισαν την υποψηφιότητα του κ. Σταύρου Δήμα, αλλά και στις πέντε απουσίες που υπήρξαν. Προσθέτει ότι το αποτέλεσμα ήταν χαμηλότερο των προσδοκιών της κυβέρνησης.</p>
<p><a href="http://www.ereportaz.gr/wp-content/uploads/2014/12/reuters.jpg" rel="attachment wp-att-244179"><img src="http://www.ereportaz.gr/wp-content/uploads/2014/12/reuters-219x300.jpg" alt="reuters" width="219" height="300" class="alignnone size-medium wp-image-244179" /></a></p>
<p><strong>Τι γράφει ο αυστραλιανός τύπος για την πρώτη ψηφοφορία   </strong></p>
<p>Έντονες ανησυχίες για τη μελλοντική πορεία της ελληνικής οικονομίας διατυπώνουν αυστραλιανά μέσα ενημέρωσης μετά το αποτέλεσμα της πρώτης ονομαστικής φανερής ψηφοφορία στην Ολομέλεια της Βουλής για την εκλογή του Προέδρου της Δημοκρατίας.<br />
«Το γεγονός ότι η υποψηφιότητα Σταύρου Δήμα συγκέντρωσε μόνο 160 θετικές ψήφους σημαίνει ότι θα γίνει και δεύτερη ψηφοφορία στις 23 Δεκεμβρίου» γράφει η εφημερίδα The West Australian και προσθέτει: «Ουσιαστικά σημαίνει πως το ενδεχόμενο των πρόωρων εκλογών είναι πιο κοντά και αυτό έχει ανησυχήσει ιδιαίτερα τις διεθνείς αγορές». Στο ρεπορτάζ επισημαίνεται ότι το αποτέλεσμα της πρώτης ψηφοφορίας ήταν κάτω των προσδοκιών του κυβερνητικού συνασπισμού και αυτό έχει προκαλέσει εκνευρισμό στις αγορές. Καταχωρείται σχετικό ρεπορτάζ από την ψηφοφορία μαζί με δηλώσεις πολιτικών αρχηγών μετά το αποτέλεσμά της μαζί με την δήλωση του προέδρου του ΣΥΡΙΖΑ Αλέξης Τσίπρα που είπε ότι «τη διέξοδο θα τη δώσει ο λαός και η Δημοκρατία».</p>
<p>Η εφημερίδα <strong>The Australian</strong> έχει ως τίτλο «Απέτυχε η ψηφοφορία του πρώτου γύρου για την εκλογή Έλληνα προέδρου» και στο ρεπορτάζ επισημαίνεται πως «αν και το αποτέλεσμα ήταν αναμενόμενο ως ένα βαθμό εντούτοις προκάλεσε μούδιασμα στην κυβέρνηση και ανησυχία στις αγορές γιατί το αποτέλεσμα πρόωρων εκλογών που ίσως θέσουν σε κίνδυνο τις μεταρρυθμίσεις είναι πλέον πιθανό».</p>
<p>Πηγή: Πρώτο Θέμα</p>