<a href="http://www.ekloges.tv/wp-content/uploads/2014/05/alexis-tsipras2-620x380.jpg"><img class="size-medium wp-image-915 aligncenter" src="http://www.ekloges.tv/wp-content/uploads/2014/05/alexis-tsipras2-620x380-300x183.jpg" alt="αλεξης-τσιπρας2-620x380" width="300" height="183" /></a>

&nbsp;
<p style="color: black;">Πρόχειρο και αποσπασματικό χαρακτήρισε το νομοσχέδιο που αφορά το υπαίθριο εμπόριο ο πρόεδρος του ΣΥΡΙΖΑ Αλέξης Τσίπρας, ενώ παράλληλα ζήτησε την απόσυρση του.</p>
<p style="color: black;">Σε δηλώσεις μετά από συνάντηση που είχε με τον πρόεδρο της Ομοσπονδίας Λαϊκών Αγορών Παντελή Μόσχο και τoν πρόεδρο του σωματείου επαγγελματιών πωλητών Α΄ Λαϊκής Αγοράς Αθηνών και μέλος του Δ,.Σ της Ομοσπονδίας, Αντ. Τριανταφυλλόπουλο, ο κ. Τσίπρας ζήτησε επίσης τη διατήρηση όλων των αρμοδιοτήτων του Οργανισμού Λαϊκών Αγορών Αθηνών, Πειραιά και Θεσσαλονίκης καθώς και την ανάθεση των αρμοδιοτήτων για τις λαϊκές αγορές στην Περιφερειακή Αυτοδιοίκηση.</p>
<p style="color: black;">Ζήτησε ακόμη να ξεκινήσει άμεσα μια πραγματική διαβούλευση με όλους τους εμπλεκόμενους φορείς ώστε να ενταχθεί το υπαίθριο εμπόριο στον Εθνικό Σχεδιασμό Ανασυγκρότησης της χώρας, αφού μέσω του θεσμού αυτού εξασφαλίζεται η βιωσιμότητα πολλών μικρών παραγωγών αλλά και επαγγελματιών, εξασφαλίζει ο καταναλωτής ποιοτικά και φθηνά προϊόντα.</p>
<p style="color: black;">Παραγωγοί και πωλητές λαϊκών αγορών αντιδρούν στο νομοσχέδιο που έχει καταθέσει το υπουργείο Ανάπτυξης και ήδη συζητείται στη Βουλή.</p>
<p style="color: black;">Από τη Δευτέρα βρίσκονται σε απεργία διαρκείας, ενώ σήμερα, στο πλαίσιο των κινητοποιήσεών τους μοίρασαν δωρεάν τα προϊόντα τους σε διάφορες περιοχές της Αθήνας αλλά και στη Θεσσαλονίκη.</p>