<h2>Ρούσσος Κυπριωτάκης</h2>
[caption id="attachment_461" align="alignnone" width="150"]<a href="http://www.ekloges.tv/wp-content/uploads/2014/03/arxarnwn-kypriwtakis_roussos.jpg"><img class="size-thumbnail wp-image-461" alt="Δήμαρχος Αρχανών Ρούσσος Κυπριωτάκης" src="http://www.ekloges.tv/wp-content/uploads/2014/03/arxarnwn-kypriwtakis_roussos-150x150.jpg" width="150" height="150" /></a> Δήμαρχος Αρχανών<br />Ρούσσος Κυπριωτάκης[/caption]
<h2>Βιογραφικό</h2>
Γεννήθηκα το 1959 στο Χουδέτσι του Δήμου "Ν.Καζαντζάκης" του Νομού Ηρακλείου, από τον Εμμανουήλ και την Άννα Κυπριωτάκη, το γένος Γιαλιτάκη.

Η σύζυγος μου είναι η Μαρία Χατζηαντωνίου, με την οποία έχω δύο κόρες, την Λιάνα και την Στυλιανή.

Τελείωσα το δημοτικό στο Χουδέτσι και τη Μέση Εκπαίδευση στο Ηράκλειο. Σπούδασα στην Ανώτερη Σχολή του Εμπορικού Ναυτικού στα Χανιά, απ' όπου αποφοίτησα ως Μηχανικός το 1980.

Από το 1980 ως το 1983 εργάστηκα ως Μηχανικός Εμπορικού Ναυτικού. Από το 1985 είμαι Υπάλληλος της Δ.Ε.Η.  Το 1985 δημιούργησα με τον αδελφό μου εμπορική επιχείρηση στο Ηράκλειο, στην οποία συμμετείχα μέχρι το 1995.

Το 1994 εξελέγη Δήμαρχος Δήμου "Ν.Καζαντζάκης", ο οποίος προήλθε από την εθελοντική συνένωση 12 πρώην κοινοτήτων. Στις εκλογές του 1998 και του 2002 επανεξελέγη Δήμαρχος Δήμου "Ν.Καζαντζάκης" καθώς και τον Οκτώβριο του 2006.

Εξελέγη Δήμαρχος του Καποδιστριακού Δήμου Αρχανών- Αστερουσίων το Νοέμβριο του 2010.

<strong>Αναλυτικά,  όσον αφορά την Αυτοδιοικητική μου Δράση:</strong>

<strong>1994 </strong>-  Δήμαρχος του Δήμου "Ν. Καζαντζάκης". Ο Δήμος ήταν αποτέλεσμα εθελούσιας συνένωσης 12 πρώην Κοινοτήτων (πριν από την εφαρμογή του Προγράμματος "Καποδίστριας"). Πρωταγωνιστικός ρόλος στη δημιουργία πλαισίου για την αντιμετώπιση τοπικών εμποδίων και τοπικιστικών διαθέσεων προκειμένου να επιτευχθεί κοινωνική συνοχή και κοινό αναπτυξιακό όραμα.

<strong>1998</strong>- Επανεκλογή στη θέση του Δημάρχου Δήμου "Ν. Καζαντζάκης".

<strong>2002</strong>- Επανεκλογή στη θέση του Δημάρχου Δήμου "Ν. Καζαντζάκης".

<strong>2004</strong>- Πρόεδρος της Αναπτυξιακής Ηρακλείου Α.Α.Ε Ο.Τ.Α.

<strong>2006</strong>- Επανεκλογή στη θέση του Δημάρχου Δήμου "Ν .Καζαντζάκης"

Έχω διατελέσει:

- Αντιπρόεδρος της Ελληνικής Ένωσης Αναπτυξιακών Εταιρειών (<strong>HEL.A.D.A</strong>),

- Αντιπρόεδρος της Ελληνικής Ένωσης Πόλεων Κρασιού,

- Αντιπρόεδρος στο Διεθνή Όμιλο <strong>G.E.I.E</strong> (Μεσογειακό Δίκτυο για τη προώθηση Τοπικών Προϊόντων και Αγροτουρισμού),

- Μέλος της Επιτροπής Ισότητας της Κ.Ε.Δ.Κ.Ε,

- Μέλος Δ.Σ Ενιαίου Συνδέσμου Διαχείρισης Απορριμμάτων (Ε.Σ.Δ.Α.Κ) από την ίδρυσή του,

-  Μέλος Δ. Σ   Κ.Ε.Κ  "Ανάπτυξη" Κρήτης,

Ενεργή συμμετοχή στην οργάνωση του Δικτύου Δήμων με Κοινωνικά Προγράμματα. Βασικός οργανωτής διεκδικητικών δράσεων των Δήμων σε επίπεδο Περιφέρειας Κρήτης και ΚΕΔΚΕ για την εξασφάλιση της παροχής κοινωνικών υπηρεσιών στους πολίτες.

- Σταθερή παρουσία ως εισηγητής σε συνέδρια θεμάτων της Τοπικής Αυτοδιοίκησης και της Περιφερειακής Ανάπτυξης.

- Αρθογραφία σε ημερήσιο και Περιοδικό Τύπο και συνεντεύξεις σε ΜΜΕ με ανάλογη θεματολογία. Συμμετοχή στη προσπάθεια δημιουργίας "Αυτοδιοικητικού" - Παρεμβατικού  λόγου.

- Καθιέρωση των Επιτροπών Ενεργών Πολιτών στο πλαίσιο δημοκρατικής λειτουργίας του Δήμου "Ν.Καζαντζάκης".

- Στήριξη της διαδικασίας Διοικητικής Μεταρρύθμισης με το πρόγραμμα «Καλλικράτης»

<strong>Αναλυτικά,  όσον αφορά την  Πολιτική και Κοινωνική μου Δράση:</strong>
<ul>
	<li>Με την Πολιτική ασχολήθηκα για πρώτη φορά το 1975, ως μέλος της Πολιτικής Νεολαίας του ΠΑ.ΣΟ.Κ.</li>
	<li>Από το 1985 είμαι συνδικαλιστής στη Δ.Ε.Η.</li>
	<li>Συνδιοργανωτής κινηματικών εκφράσεων της Αυτοδιοίκησης,όταν επιχειρήθηκε η κατάργηση των κοινωνικών προγραμμάτων.</li>
	<li>Συμμετοχή και συνδιοργάνωση αγροτικών συλλαλητηρίων.</li>
	<li>Συνεργασία με Θεσμικούς εκπρόσωπους και Συλλογικούς Φορείς αγροτών και επιχειρήσεων για την ανάπτυξη δράσεων υποστήριξης τους. Ενδεικτικά αναφέρεται  η στενή συνεργασία με την Ένωση Πεζών και τους Οινοποιούς της περιοχής για την προβολή - προώθηση  του τοπικού Οίνου και τη διάσωση της αμπελουργίας.</li>
	<li>Συνεργασία με φορείς και εκπροσώπους ευπαθών κοινωνικών ομάδων. Ενδεικτικά αναφέρεται η συνεργασία με  Φορείς ΑμεΑ  για το θέμα της λειτουργίας του Κέντρου Στήριξης ΑμεΑ  στα Κελιά του Δήμου «Ν. Καζαντζάκης», καθώς και η συνεργασία με  εκπροσώπους της Κοινωνικής Οικονομίας (π.χ Συνεταιρισμοί Γυναικών) για την ανάπτυξή  και την αντιμετώπιση προβλημάτων του τομέα.</li>
</ul>
Στη  πολιτική και κοινωνική μου δράση θεωρώ ότι έπαιξε καθοριστικό ρόλο το πλαίσιο Αρχών και Ιδεών του ΠΑΣΟΚ, ως κινήματος προοδευτικού, ως κινήματος που προέτασε το σεβασμό και την ισονομία στους πολίτες.

Ο σεβασμός μου και η πίστη σε αυτό το πλαίσιο,  ταύτισε στη συνείδηση των πολιτών το πρόσωπο μου με αυτόν τον πολιτικό χώρο, με αυτονομία σκέψης και δράσης, μακριά από μηχανισμούς  που προάγουν πολλές φορές εντελώς διαφορετικές «έννοιες»  από αυτές που έχουν ταχθεί να υπηρετούν. Ίσως αυτό,  κάποιοι που έχουν αντικαταστήσει τη πολιτική με τις δημόσιες σχέσεις να το θεωρούν πολιτική αφέλεια. Προσωπικά, είναι η μόνη σχέση που μπορώ να έχω με τον Χώρο της Πολιτικής και τους ανθρώπους .

<strong> </strong>