Εγκαίνια του εκλογικού του κέντρου έκανε πριν από λίγο διάστημα γνωστός δήμαρχος της Αττικής, ο οποίος στις προηγούμενες αυτοδιοικητικές εκλογές πήρε «τσαρικά» ποσοστά. Επειδή ο κόσμος που αναμενόταν να έρθει στο εκλογικό του δεν ήταν αυτός που ίσως να ήθελε ο δήμαρχος, σύμφωνα με τις πληροφορίες που είχε, «επιστράτευσε» όλους τους δημοτικούς υπάλληλους να βρίσκονται εκεί και να πάρουν τις ντουντούκες, ώστε να φαίνονται πολλοί.

Λόγω του «fair play» και επειδή βρισκόμαστε στην τελική ευθεία για τις αυτοδιοικητικές εκλογές, δεν μπορούμε να σας αποκαλύψουμε το όνομα του δημάρχου. Το μόνο που μπορούμε να πούμε, ότι μέχρι και πριν από λίγες μέρες προσπαθούσε να μαζέψει στο «μαντρί» τους στενούς του συνεργάτες και τα πάλαι ποτέ ισχυρά κομματικά του χαρτιά, οι οποίοι εν τέλει επιλέγουν να κάνουν «αντάρτικό» εναντίον του.