&nbsp;

<img class="alignleft size-medium wp-image-731" alt="tsipras18-620x380" src="http://www.ekloges.tv/wp-content/uploads/2014/04/tsipras18-620x380-300x183.jpg" width="300" height="183" />

&nbsp;

&nbsp;

&nbsp;

&nbsp;

&nbsp;

<span style="line-height: 1.5em;"> Στη συνεδρίασ</span>η της Κ.Ε. του ΣΥΡΙΖΑ σίγουρος για ιστορική νίκη του κόμματος του εμφανίστηκε ο Α. Τσίπρας.

Όπως δήλωσε χαρακτηριστικά: «θα είναι πολύ μεγάλη η διαφορά που θα έχουμε από τη Ν.Δ. το βράδυ των εκλογών», ενώ συνέχισε «αυτή τη μάχη είμαι βέβαιος πως θα την κερδίσουμε, θα είναι μια ιστορική νίκη θα είναι η πρώτη φορά που η Αριστερά θα κερδίσει τις εκλογές και μάλιστα με μεγάλη διαφορά».

Ο πρόεδρος του ΣΥΡΙΖΑ αναφέρθηκε και στο ερώτημα που θέτουν απλοί πολίτες, αν το κόμμα είναι έτοιμο να νικήσει και αν αντιλαμβάνεται την ιστορική του ευθύνη, για να απαντήσει πως δεν έχει την παραμικρή αμφιβολία ότι είναι έτοιμο. «Είμαστε έτοιμοι και αποφασισμένοι» πρόσθεσε.

Σύμφωνα με τον κ. Τσίπρα, τα όπλα των αντιπάλων του ΣΥΡΙΖΑ δεν θα είναι ικανά για να νικήσουν το κόμμα, καθώς -όπως είπε- μπορεί να έχουν χρήματα πολλά και ισχυρά λόμπι, αλλά έχουν «και τεράστια αδιέξοδα, καθώς δεν έχουν ούτε το δίκιο με το μέρος τους, ούτε τη συναίνεση της κοινωνίας στο σχέδιό τους». «Δεν μπορούν να αλλάξουν την πραγματικότητα που είναι τόσο σκληρή και τους διαψεύδει καθημερινά», συνέχισε.

Αντίθετα, ο αρχηγός της αξιωματικής αντιπολίτευσης υποστήριξε πως ο ΣΥΡΙΖΑ διαθέτει ένα πανίσχυρο όπλο: «Έχουμε το δίκιο με το μέρος μας και την πλειοψηφία του λαού με το μέρος μας και σύμμαχους στην Ευρώπη που εναντιώνονται στα προγράμματα λιτότητας».

«Ο Δαυίδ θα νικήσει. Μπορεί να μην έχει τη διαπλοκή να τον στηρίζει αλλά έχει τον λαό με το μέρος του», σημείωσε.

Ο κ. Τσίπρας υπογράμμισε ότι το «σχέδιο θεσμοθέτησης της λιτότητας ως απαραβίαστου κανόνα» μπορεί να αποτρέψει μόνο μία εξέλιξη που δεν είναι άλλη από «τη συντριπτική νίκη του ΣΥΡΙΖΑ που θα επιφέρει πτώση της κυβέρνησης των μνημονίων και εθνικές εκλογές πολύ σύντομα».

Στο σημείο αυτό έστρεψε τα πυρά του και στη Γερμανίδα καγκελάριο Άγκελα Μέρκελ, σχολιάζοντας πως ήταν δικαιολογημένη «η αγωνία και το άγχος της» που ήρθε προεκλογικά στη χώρα για να «στηρίξει την ετοιμόρροπη κυβέρνηση κ. Σαμαρά».

Ο πρόεδρος του ΣΥΡΙΖΑ έκανε επίσης λόγο για «προπαγάνδα για έξοδο από το μνημόνιο και για το τέλος της κρίσης μπας και καταφέρουν να επιβιώσουν στις εκλογές και να μπορέσουν μετά να επιβάλουν το <strong>νέο μνημόνιο που είναι ήδη έτοιμο</strong>».

Τέλος, εξαπέλησε προσωπική επίθεση στον Πρωθυπουργό λέγοντας χαρακτηριστικά: <strong>«Μετέτρεψαν το Μαξίμου σε φωλιά ακροδεξιών και συνομιλιτών της Χρυσής Αυγής»</strong><strong>.</strong>

Πηγή : www.e-reportaz.gr