Διαφορά μόλις 1,4% χωρίζει στην Περιφέρεια Αττικής τον νυν περιφερειάρχη Γιάννη Σγουρό με την υποψήφια του ΣΥΡΙΖΑ Ρένα Δούρου στην πρόθεση ψήφο, σύμφωνα με τη δημοσκόπηση της <strong>Palmos Analysis</strong> για το tvxs.gr, ενώ ενδιαφέροντα συμπεράσματα προκύπτουν για τα αποτελέσματα του Β΄ γύρου, όπου θεωρείται δεδομένο ότι θα αναμετρηθούν οι δύο αυτοί υποψήφιοι. Για τις ευρωεκλογές στην Αττική, ο ΣΥΡΙΖΑ διατηρεί ισχυρό προβάδισμα έναντι της ΝΔ που ακολουθεί.

Αναλυτικότερα:

<strong>Στην περιφέρεια Αττικής</strong>

Στην πρόθεση ψήφου ο Γιάννης Σγουρός προηγείται με 20,4%. Ακολουθούν η  Ρένα Δούρου με 19% , ο Παύλος Χαϊκάλης (ΑΝΕΛ) με 12,9%, ο Γιώργος Κουμουτσάκος (ΝΔ) με 11,4%, Θανάσης Παφίλης (ΚΚΕ) με 8,3%, Ηλίας Παναγιώταρος (Χ.Α.) με 5,8%, Αντώνης Γάκης (Οικολόγοι Πράσινοι) 1,2%, Μαρία Γιαννακάκη (ΔΗΜΑΡ) 0,7%, Άκυρο/Λευκό 3,4% , Αποχή 5,5% , Αναποφάσιστοι  10,4% . Στη δημοσκόπηση δεν γίνεται αναφορά σε δύο ακόμη υποψηφίους Περιφερειάρχες της Αττικής (<strong>Δείτε </strong><a href="http://www.eklogika.gr/ekloges/ypopsifioi_ekloges_autodioikisis_2014/attiki&amp;action=ypopsifioi_peripeferion"><strong>όλους</strong></a><strong> τους Περιφερειάρχες Αττικής</strong>).

Σύμφωνα με τη δημοσκόπηση (<a href="http://www.eklogika.gr/gallops/PalmosAnalysis-Tvxs-22-03-14"><strong>δείτε την ολόκληρη</strong></a>), εάν ο Γιάννης Σγουρός και η Ρένα Δούρου αναμετρηθούν στο δεύτερο γύρο, τα ποσοστά που προβλέπεται να λάβουν, είναι: Σγουρός 34%, Δούρου 34%, Αναποφάσιστοι 12%, άκυρο/λευκό 11%, αποχή 13%.

<strong>Ευρωεκλογές στην Αττική</strong>

Στη δημοσκόπηση της <strong>Palmos Analysis</strong>  η πρόθεση ψήφου για τις ευρωεκλογές στην Αττική, έχει ως εξής:

ΣΥΡΙΖΑ 20,4%
Νέα Δημοκρατία 15,3%
Ποτάμι 9,2%
Χρυσή Αυγή 6,6%
Ανεξάρτητοι Έλληνες 4,6%
ΚΚΕ 4,4%
ΕΛΙΑ  3%
ΛΑΟΣ 1,3%
ΔΗΜΑΡ 1,2%
Οικολόγοι Πράσινοι 1%
Άλλο κόμμα 4,3%
Λευκό/Άκυρο 3,7%
Αναποφάσιστοι 18,9%
Αποχή 5,5%