<p>Την υποψηφιότητα Δήμα κλήθηκε να σχολιάσει ο Απόστολος Γκλέτσος ο οποίος σημείωσε πως είναι αξιόλογος άνθρωπος, αλλά παραμένει «κομματικός υποψήφιος». Ωστόσο, ο κ. Γκλέτσος τόνισε ότι δεν πρέπει να πάμε σε πρόωρες εκλογές. </p>
<p>Διαβάστε αναλυτικά τη δήλωσή του: </p>
<p>«O κ. Δήμας είναι ένας αξιόλογος άνθρωπος με πολύ καλό βιογραφικό παρόλα αυτά είναι ένας κομματικός υποψήφιος. Για άλλη μια φορά η ιστορία επαναλαμβάνεται. Εμείς λέμε ότι η χώρα το μόνο που δεν χρειάζεται είναι εκλογές. Σαν Τελεία θα θέλαμε έναν υπερκομματικό υποψήφιο», είπε σε συνέντευξή του ο Απόστολος Γκλέτσος που βρίσκεται σε περιοδεία για την προώθηση του κόμματός του. </p>
<p>«Οι εξελίξεις μας κάνουν να τρέχουμε, αλλά αυτό καλό μας κάνει. Το ψηφοδέλτιο μας είναι κατά 60% με 70% έτοιμο και όποτε γίνουν εκλογές εμείς θα είμαστε παρόντες», ανέφερε σχετικά με νόημα.</p>
<p>Παρακολουθήστε το σχετικό βίντεο: </p>
<p><iframe width="560" height="315" src="//www.youtube.com/embed/pe6NoOTk60c" frameborder="0" allowfullscreen></iframe></p>