<a href="http://www.ekloges.tv/wp-content/uploads/2014/05/sarakis-glyfada.jpg"><img class="alignnone size-large wp-image-1068" src="http://www.ekloges.tv/wp-content/uploads/2014/05/sarakis-glyfada-1024x426.jpg" alt="sarakis - glyfada" width="980" height="407" /></a>

Ο προεκλογικός αγώνας για τις επερχόμενες εκλογές της 18<sup>ης</sup> Μαΐου εισέρχεται στην τελική του ευθεία. Σε κάθε πόλη, σε κάθε Περιφέρεια, παρατάξεις και υποψήφιοι επιδίδονται στο "κυνήγι του σταυρού". Στη Γλυφάδα η προεκλογική μάχη έχει "φουντώσει" για τα καλά. Οκτώ ψηφοδέλτια διεκδικούν την ψήφο των δημοτών. Ένα από αυτά είναι η "<strong>Δημιουργική Διαδρομή</strong>" με υποψήφιο Δήμαρχο τον Ιατρό <strong>Στέλιο Δίβαρη</strong>. Μία νέα δημοτική παράταξη, ακομμάτιστη και αντισυστημική, που διεκδικεί την ψήφο των Γλυφαδιωτών για πρώτη φορά. Σ’ αυτό το ψηφοδέλτιο συμμετέχει ως υποψήφιος Δημοτικός Σύμβουλος ο γνωστός ποινικολόγος <strong>Παύλος Σαράκης</strong>.

Η υποψηφιότητά του προκαλεί "πονοκέφαλο" στα επιτελεία των άλλων συνδυασμών και ιδιαίτερα σε αυτό του Ευρωβουλευτή και εκλεκτού της Συγγρού Γιώργου Παπανικολάου. Κι αυτό γιατί ο Σαράκης από μόνος του είναι ένα ολόκληρο ψηφοδέλτιο. Η δημοτικότητά του είναι δεδομένη. Από την ώρα που τον διέγραψε από τη Νέα Δημοκρατία ο Αντώνης Σαμαράς για την επιλογή του να αναλάβει την υπεράσπιση του Ηλία Κασιδιάρη, μπήκε στις καρδιές πολλών. Αποδείχθηκε μεγάλος μάγκας γιατί κατόρθωσε να τον έχει ελεύθερο μέχρι και τώρα, παρόλο που του έχουν ασκηθεί νέες διώξεις και έχει αρθεί η ασυλία του.

Η υποψηφιότητα Σαράκη "μαγνητίζει" τους ψηφοφόρους. Ξέρουν ότι η σταυροδότησή του "πονάει" το σύστημα της διεφθαρμένης εξουσίας. Είναι αυτός που "κοντράρεται" και ξέρει να κερδίζει δύσκολες μάχες. Με ξεχωριστό ενδιαφέρον αναμένεται η προεκλογική του ομιλία την <strong>Κυριακή 11 Μαΐου και ώρα 19:00</strong> στο κλειστό γυμναστήριο του <strong>1<sup>ου</sup> Λυκείου Γλυφάδας (Ζέρβα και Αγίου Νικολάου)</strong>, στα πλαίσια πολιτικής εκδήλωσης του συνδυασμού.

<a href="http://www.ekloges.tv/wp-content/uploads/2014/05/sarakis.jpg"><img class="alignnone size-large wp-image-1070" src="http://www.ekloges.tv/wp-content/uploads/2014/05/sarakis-1024x344.jpg" alt="Sarakis" width="980" height="329" /></a>