<p style="color: #000000;"><a href="http://www.ekloges.tv/wp-content/uploads/2014/05/tsonakas-2.jpg"><img class="alignnone size-full wp-image-1138" src="http://www.ekloges.tv/wp-content/uploads/2014/05/tsonakas-2.jpg" alt="Tsonakas 2" width="336" height="514" /></a></p>
<p style="color: #000000;">Με καταγωγή από ορεινή Ναυπακτία και Κορινθία, μεγάλωσα και ανδρώθηκα στην Αθήνα όπου διαμένω μέχι και σήμερα. Ολοκλήρωσα τις βασικές σπουδές μου στο <b>Εθνικό Μετσόβιο Πολυτεχνείο</b>, στη Σχολή Αγρονόμων και Τοπογράφων Μηχανικών.</p>

<div style="color: #000000;">Στη συνέχεια παρακολούθησα επιτυχώς <b>2 Μεταπτυχιακά Προγράμματα Σπουδών</b>. Το πρώτο στο Οικονομικό Πανεπιστήμιο Αθηνών (πρώην ΑΣΟΕΕ) με εμβάθυνση στην Οργάνωση &amp; Διοίκηση Επιχειρήσεων (ΜΒΑ) και το δεύτερο στη Γαλλία ως υπότροφος του Πανεπιστημίου Paris 13 με εμβάθυνση, στην Τραπεζική Διοίκηση και τις Ασφαλίσεις (Master de la Banque et de l'Assurance).</div>
<div style="color: #000000;">Μετά την ολοκήρωση των κύκλων σπουδών μου, υπηρέτησα μετά τιμής τη στρατιωτική μου θητεία στο επίλεκτο Σώμα της <b>Προεδρικής Φρουράς</b> στο Λόχο Ευζώνων</div>
<div style="color: #000000;">Παράλληλα, οι απαιτήσεις της σύγχρονης αγοράς εργασίας υπό ένα παγκόσμιο πρίσμα και οι φιλοδοξίες μου για επαγγελματική καταξίωση με ώθησαν στο να μάθω <b>6 ξένες γλώσσες</b> (Αγγλικά, Γαλλικά, Γερμανικά, Ιταλικά, Ισπανικά &amp; Τουρκικά) τις οποίες χειρίζομαι σε πολύ υψηλό επίπεδο τόσο γραπτά όσο και προφορικά.
<div>Η ενασχολήσή μου με τα κοινά αρχίζει στα φοιτητικά χρόνια, ασκώντας ουσιαστικές πολιτικές δράσεις εντός του ΕΜΠ σε θέματα που πραγματικά απασχολούσαν τους φοιτητές. Μεγαλύτερο επίτευγμα, αποτέλεσε σίγουρα <b>η αναγνώριση </b>του πτυχίου όλων των Πολυτεχνειακών Σχολών <b>5ετούς φοίτησης ως Master</b>. Διεκδίκηση που ξεκίνησε από το Αμφιθέατρο της Σχολής Τοπογράφων και κατέληξε σε νομική κατοχύρωση - αναγνώριση ως παρακαταθήκη για τις επόμενες γενιές Ελλήνων Μηχανικών.</div>
<div>Πιστεύω ακράδαντα στη ύπαρξη επιτακτικής ανάγκης αλλαγής του υπάρχοντος πολιτικού δυναμικού που προέρχεται από κομματικούς σωλήνες και ελέγχεται σε μεγάλο βαθμό από τους εκάστοτε κυβερνώντες.</div>
<div>Πιστεύω επίσης πως έφτασε το πλήρωμα του χρόνου <b>να ασχοληθούν με τα κοινά άνθρωποι νέοι, άφθαρτοι και με όραμα</b> που έχουν τη θέληση αλλά και τη δύναμη να βγάλουν την κοινωνία από το τέλμα στο οποίο την οδήγησαν οι μέχρι τώρα πρακτικές.</div>
</div>
<div style="color: #000000;">Όντας στην αγορά εργασίας, και δη στον σκληρό ιδιωτικό τομέα για πολλά χρόνια (ως στέλεχος εταιρειών υψηλής τεχνολογίας), χωρίς εξαρτήσεις από πολιτικά συμφέροντα μπορώ να συναισθανθώ τόσο τα προβλήματα όσο και τα αδιέξοδα στα οποία οδηγούνται οι νέοι αλλά και παλαιότεροι επιχειρηματίες.</div>
<div style="color: #000000;"><b>Το πρόγραμμα</b> του συνδυασμού μας, <b>βασισμένο σε ρεαλιστικούς στόχους</b> και προτείνοντας <b>εφαρμόσιμες λύσεις</b> είναι αυτό που μπορεί να ξαναδώσει στην Αθήνα τη λάμψη που της αρμόζει, καθιστώντας τη μια Ευρωπαική Μητρόπολή - Πρότυπο.</div>
<div style="color: #000000;">Σας ζητώ λοιπόν να στηρίξετε την κοινή μας προσπάθεια με πρώτο μεταξύ ίσων τον <b>Βασίλη Καπερνάρο</b>, ώστε να επανέλθει η πόλη μας στο επίπεδο που της αξίζει.</div>
<div style="color: #000000;"><b>Η ώρα της αλλαγής έχει φτάσει και είναι στο χέρι όλων μας να την επιλέξουμε!</b></div>
<div style="color: #000000;"></div>
<div style="color: #000000;"><a href="http://www.ekloges.tv/wp-content/uploads/2014/05/a5-2-1.pdf">Φυλλάδιο υποψηφίου</a></div>