<p style="color: #010101;"><a href="http://www.ekloges.tv/wp-content/uploads/2014/05/panoskounas-681x1024-pixlr.jpg"><img class="alignnone size-full wp-image-1168" src="http://www.ekloges.tv/wp-content/uploads/2014/05/panoskounas-681x1024-pixlr.jpg" alt="panoskounas-681x1024-pixlr" width="681" height="1024" /></a></p>
<p style="color: #010101;">Οι Δημοτικές Εκλογές επιτέλους αλλάζουν. Στις εκλογές του 2014 βλέπουμε εφοπλιστές, νέους ανθρώπους και στην ηλικία και στο χώρο, αλλά και ανθρώπους με τεράστια επαγγελματική εμπειρία.</p>
<p style="color: #010101;">Στην <strong>Αγία Παρασκευή ο Βασίλης Γιαννακόπουλος</strong> και η <strong>Συμμαχία Ευθύνης</strong> βρήκαν ανθρώπους που μπορούν να αναλάβουν μια ευθύνη και να την διαχειριστούν σωστά.</p>
<p style="color: #010101;"><strong>Έκπληξη είναι ένας υποψήφιος δημοτικός σύμβουλος, ο κ. Παναγιώτης Κούνας,  που τον έχουν προσλάβει στο παρελθόν ο ίδιος ο κ. Μιχάλης Σάλλας και ο κ. Σταύρος Λεκκάκος (Πρόεδρος και Δ/νων Σύμβουλος της Τράπεζας Πειραιώς αντίστοιχα) , ο κ. Ανδρέας Βγενόπουλος (Πρόεδρος MIG) και  πολλές άλλες διοικήσεις Τραπεζών. Ο κ. Πάνος Κούνας, με τεράστια επαγγελματική εμπειρία, συμμετέχει ώστε να βάλει στο σωστό δρόμο την πόλη που γεννήθηκε και αγαπά. Την Αγία Παρασκευή.</strong></p>
<p style="color: #010101;">Ήρθαμε σε επαφή μαζί του και τον ρωτήσαμε ώστε να καταλάβουμε, πως πήρε μια τέτοια απόφαση που ουσιαστικά ήταν κάτι «πολύ λίγο» για τον ίδιο, αν το δούμε από την «οπτική γωνία του συμφέροντος»…που συνηθίζεται.</p>
<p style="color: #010101;"><strong>Κύριε Κούνα, έχετε προσληφθεί από μεγάλα ονόματα του Επιχειρηματικού και Τραπεζικού χώρου με τους οποίους είχατε συνεργαστεί πολλά χρόνια.  Θα μας πείτε με ποιους και που;</strong></p>
<p style="color: #010101;">Μετά από πολυετή εργασία στην Citibank και  την Εμπορική Τράπεζα, απασχολήθηκα κυρίως στον τομέα της Οργάνωσης ως ανώτερο Διευθυντικό Στέλεχος. Από το 1992 έως το 2002 στην Τράπεζα Πειραιώς από τον κ. Σάλλα και τον κ. Λεκκάκο.</p>
<p style="color: #010101;">Αργότερα από τον Κ. Βγενόπουλο στην Marfin Bank το 2003 όπου παρέμεινα μέχρι το 2008.</p>
<p style="color: #010101;">Στην  Ένωση Ελληνικών Τραπεζών ήμουν εκπρόσωπος και ήμουν επικεφαλής οργάνωσης της Επενδυτικής Τράπεζας της Ελλάδος.</p>
<p style="color: #010101;">Η τελευταία «στάση» μου ήταν το Ταχυδρομικό Ταμιευτήριο όπου εργάστηκα ως Σύμβουλος Διοίκησης μετά από απόφαση του Διοικητικού Συμβουλίου.</p>
<p style="color: #010101;"><strong>Έχετε ασχοληθεί ποτέ με τα «κοινά»,  ενεργά;</strong></p>
<p style="color: #010101;">Δυστυχώς όχι γιατί δεν είχα χρόνο. Τώρα που βρήκα χρόνο, το αποφάσισα.</p>
<p style="color: #010101;"><strong>Πως ένας άνθρωπος με τέτοιες γνώσεις και εμπειρία βάζει τον εαυτό του σε μια τέτοια εκλογική διαδικασία ως Δημοτικός Σύμβουλος, την στιγμή που αποδεδειγμένα τον έχουν εμπιστευτεί τέτοια ονόματα;</strong></p>
<p style="color: #010101;">Αυτό δεν σχετίζεται με την εμπιστοσύνη που μου έδειξαν στον επιχειρηματικό χώρο. Αυτό που θέλω να δω είναι αν θα με εμπιστευτεί και ο κόσμος με την  ψήφο του. Άλλωστε είναι η πόλη που αγαπώ, γεννήθηκα, μεγάλωσα και ποτέ δεν εγκατέλειψα και αυτό δεν αλλάζει με την επαγγελματική εμπειρία.</p>
<p style="color: #010101;"><strong>Τι θέλετε να κάνετε για την Αγία Παρασκευή;</strong></p>
<p style="color: #010101;">Αρχικά, θέλω να μεταφέρω την τεχνογνωσία μου στη διοίκηση του Δήμου.  Η οργάνωση είναι πολύ σημαντική από το σπίτι μας, μέχρι τον πλανήτη μας. Έτσι, και ο Δήμος πρέπει να οργανωθεί ώστε να είναι αποδοτικός και αποτελεσματικός. Παράλληλα να χρησιμοποιήσουμε όλους τους πόρους με την προτεραιότητα που θέλουν οι Πολίτες. Οι Πολίτες είναι οι μέτοχοι και πρέπει οι Διοικήσεις να εργάζονται για το συμφέρον των μετόχων, δηλαδή των Πολιτών. Όλοι έχουμε συνηθίσει σε άλλη κατάσταση που έπρεπε να έχει αλλάξει εδώ και καιρό.</p>
<p style="color: #010101;"><strong>Πιστεύετε ότι μπορεί να αλλάξει η νοοτροπία;</strong></p>
<p style="color: #010101;">Ναι, είναι η τελευταία μας ελπίδα η αλλαγή στη νοοτροπία. Κυρίως, της  διοίκησης προς όφελος των πολιτών. Επίσης πρέπει να εισάγουμε τεχνοκρατικές μεθόδους ώστε να  λύνουμε τα προβλήματα άμεσα νόμιμα και σωστά.</p>
<p style="color: #010101;">Τουλάχιστον να αφήσουμε και κάτι σωστό στις επόμενες γενιές.</p>
<p style="color: #010101;"><strong>Το </strong><strong>oloigiaolous είναι δίπλα σε ανθρώπους όπως εσείς που θέλουν χωρίς να έχουν όφελος προσωπικό ή οικονομικό να βοηθήσουν τον τόπο. Ευχαριστούμε.</strong></p>
<p style="color: #010101;">Εγώ σας ευχαριστώ και εύχομαι να γίνουν όλα καλύτερα για όλους και αυτή τη φορά να δώσουμε ένα δυνατό μήνυμα ότι οι Δήμοι μας αξίζουν κάτι καλύτερο.</p>