Τις εντυπώσεις φαίνεται πως "κλέβει" ο Ηλίας Ψινάκης στις εκδηλώσεις της δημοτικής του παράταξης, καθώς επίσης και ο "γείτονας" υποψήφιος δήμαρχος στο δήμο Ραφήνας-Πικερμίου που και αυτός «σαρώνει» στο εκλογικό του σώμα. Διαφορετικός, αλλά εξίσου συναρπαστικός...

Ο λόγος για τον Ευάγγελο Μπουρνού, μια νεανική παρουσία, με βαθιά γνώση της τοπικής αυτοδιοίκησης, εμπειρία δημόσιας διοίκησης, δυνατό λόγο, όραμα, χωρίς καμία κομματική στήριξη και με δυνατά στελέχη φαίνεται ξεκάθαρα ότι «παίρνει κεφάλι» στην κούρσα των εκλογών και απογειώνεται καπαρώνοντας τη θέση για τον δεύτερο γύρο των δημοτικών εκλογών της 18ης Μαΐου.

Ο νυν δήμαρχος Ραφήνας-Πικερμίου κ. Χριστόπουλος παρουσιάζεται στην εκλογική αναμέτρηση αδύνατος, ανίσχυρος, με μηδενικό έργο, ενώ ο παλιός κοινοτάρχης κ. Αδαμόπουλος εγκλωβισμένος σε παλιές πρακτικές δεν μιλάει για το δικό του έργο, που και αυτό αναζητείται, αλλά αντιδικεί με τον σημερινό δήμαρχο ανταλλάσοντας επιστολές μαύρης διαφήμισης και ο χορός καλά κρατεί.

Δεν καταλαβαίνουν φαίνεται ότι ο κόσμος θέλει νέο αίμα. Για διαφορετικούς λόγους ο καθένας, Ηλίας Ψινάκης και Βαγγέλης Μπουρνούς απολαμβάνουν θερμής αποδοχής στους γειτονικούς δήμους Μαραθώνος και Ραφήνας-Πικερμίου.


Πηγή: <a href="http://tro-ma-ktiko.blogspot.gr/2014/04/blog-post_9402.html" target="_blank">tro-ma-ktiko.blogspot.gr</a>