<p>Σφοδρή επίθεση εξαπέλυσε, για πρώτη φορά «ανοιχτά» στο Γιώργο Παπανδρέου, η Δήμητρα Λιάνη, αποκαλώντας τον «ιδεολογικό αποστάτη» και κατηγορώντας τον ότι μετέτρεψε το ΠΑΣΟΚ σε κόμμα μισητό, αντεθνικό, νεοφιλελεύθερο.</p>
<p>Μάλιστα, η χήρα του Ανδρέα Παπανδρέου, απευθύνει έκκληση σε όσους εμπνέονται, όπως λέει, από τις αρχές και τις αξίες της 3ης του Σεπτέμβρη να διαχωρίσουν τη θέση τους.</p>
<p>Διαβάστε τη δήλωση της Δήμητρας Λιάνη:</p>
<p>«Μαθαίνω ότι αυτοί που μετέτρεψαν το ΠΑΣΟΚ σε μισητό, αντεθνικό, νεοφιλελεύθερο κόμμα σχεδιάζουν την ίδρυση υποκατάστατου του. Καλώ όλους όσοι εμπνέονται από τις αρχές και τις αξίες της 3ης του Σεπτέμβρη, να διαχωρίσουν την θέση τους ξεκάθαρα από όσους προσβάλλουν τη μνήμη και την πολιτική παρακαταθήκη του Ανδρέα. Κυρίως από τον ιδεολογικό αποστάτη, γιο του, Γιώργο».</p>