Δηκτική ανακοίνωση με την οποία καλεί τον Άρη Σπηλιωτόπουλο να συμμετάσχει ως υποψήφιος στο συνδυασμό υπό τον ίδιο, με αφορμή δηλώσεις του υποστηριζόμενου από τη Ν.Δ. υποψηφίου για τη δημαρχία της Αθήνας περί «πολυδιάσπασης της παράταξης» στη μάχη των δημοτικών εκλογών στην Αθήνα εξέδωσε ο Νικήτας Κακλαμάνης.

«Στην πολιτική δεν υπάρχουν αδιέξοδα, μόνο λύσεις. Προτείνω στον Άρη Σπηλιωτόπουλο να συμμετάσχει στο δικό μας ψηφοδέλτιο, με διακριτό ρόλο, ώστε να του δοθεί η δυνατότητα να εκλεγεί, να γνωρίσει τον τρόπο λειτουργίας του δήμου και τα προβλήματα της πόλης», σημειώνει ο κ. Κακλαμάνης.

Με αυτό τον τρόπο, στις επόμενες εκλογές για τον δήμο, θα έχει όλα τα απαραίτητα εφόδια για να διεκδικήσει τη θέση του δημάρχου, εάν φυσικά ενδιαφέρεται έως τότε για την Αθήνα», καταλήγει ο ανεξάρτητος υποψήφιος για το δημαρχιακό θώκο της πρωτεύουσας.