Γεννημένος στο Αγρίνιο, όπου και ολοκλήρωσε τις εγκύκλιες σπουδές του και πέτυχε την εισαγωγή του στην Ιατρική Σχολή Αθηνών μεταξύ των πρώτων και αποφοίτησε μεταξύ των πρώτων, ο Πέτρος Σαράκης «ρίχνεται» στη μάχη της τοπικής αυτοδιοίκησης, βάζοντας υποψηφιότητα για δημοτικός σύμβουλος στην πόλη του Αγρινίου.

Με την αριστεία ως φιλοσοφία ζωής για τον ίδιο, εργάζεται ως πλαστικός χειρουργός, ενώ κάθε επέμβαση που αναλαμβάνει να κάνει, γίνεται με βάση τα υψηλότερα πρότυπα της Πλαστικής Χειρουργικής διεθνώς.

Εκπαιδεύθηκε στην Γενική Χειρουργική και στη συνέχεια εξειδικεύθηκε στην Πλαστική Χειρουργική, στο Γ.Ν.Π «Αγ. Ανδρέας». Κατά την διάρκεια της ειδικότητας διετέλεσε Chief Resident και μέλος του Επιστημονικού Συμβουλίου του Νοσοκομείου. Συνέχισε την μετεκπαίδευσή του σε πρωτοποριακές τεχνικές της ειδικότητας στο εξωτερικό, σε κορυφαίες ιδιωτικές Κλινικές, όπου εξελίσσεται σήμερα η αισθητική και επανορθωτική χειρουργική. Ο γιατρός σε όλη του την ζωή διδάσκει και διδάσκεται, για αυτό ο Πέτρος Σαράκης συνεργάζεται με ιδιωτικά θεραπευτήρια στην Ελβετία, την Γερμανία, τη Μ. Βρετανία και αλλού για να φέρνει στην Ελλάδα επιστημονικές τεχνικές αιχμής.

Ο επαγγελματισμός και η παροχή υπηρεσιών υψηλής ποιότητας που πρέπει να απολαμβάνει ο ασθενής και ο πελάτης, οδήγησαν τον Πέτρο Σαράκη στη απόφαση να σπουδάσει Οικονομικά μετά την Ιατρική, στον ελεύθερο χρόνο που είχε ως ειδικευόμενος. Κατέχει μεταπτυχιακό δίπλωμα master στην Διοίκηση Επιχειρήσεων (MBA), από το Τμήμα Διοίκησης Επιχειρήσεων του Πανεπιστημίου Πατρών.

Ο Πέτρος Σαράκης έχει συμμετάσχει σε ιατρικά συνέδρια, έχει επιστημονικές ανακοινώσεις σε πρωτοποριακές μεθόδους, έχει πάρει μέρος σε ελεύθερες αυτομεταμοσχεύσεις ιστών (free flap) – μια από τις πιο απαιτητικές τεχνικές επανορθωτικής χειρουργικής και καλείται συχνά ως ομιλητής για θέματα Πλαστικής Χειρουργικής. Επίσης, θεωρείται γνώστης των τελευταίων τεχνικών της ειδικότητάς του, σοβαρός και ειλικρινής ειδικός, για αυτό συχνά η γνώμη του φιλοξενείται σε δελτία ειδήσεων και εκπομπές έγκυρων τηλεοπτικών σταθμών.

Διατηρεί ιατρείο πλαστικής χειρουργικής στο Αγρίνιο, παράλληλα με την κλινική του στην Αθήνα.

Είναι αδερφός του γνωστού ποινικολόγου στην Αθήνα, Παύλου Σαράκη.