<p>Τριγμοί υπάρχουν στην συγκυβέρνηση μετά και το αποτέλεσμα της χθεσινής πρώτης ψηφοφορίας για εκλογή ΠτΔ. Το&#8230; άρωμα των εκλογών φαίνεται ότι φέρνει και ρήξη στους κυβερνητικούς εταίρους.</p>
<p>Ο πρόεδρος του ΠΑΣΟΚ, μιλώντας στη Συντονιστική Γραμματεία για τη Δημοκρατική Παράταξη, ζήτησε ουσιαστικά πρωτοβουλία από τον <strong>πρωθυπουργό Αντώνη Σαμαρά, ώστε να υπάρξει συμφωνία με τον ΣΥΡΙΖΑ και άλλες δυνάμεις της αντιπολίτευσης πάνω σε δύο άξονες:</strong></p>
<p>– πρώτον, στη συναινετική εκλογή Προέδρου της Δημοκρατίας και</p>
<p>– δεύτερον, στη συγκρότηση εθνικής ομάδας διαπραγμάτευσης με τη συμμετοχή όλων.</p>
<p>«Η προεδρική πλειοψηφία δεν οφείλει να ταυτίζεται με την κυβερνητική πλειοψηφία» τόνισε ο κ. Βενιζέλος, που δείχνει να τάσσεται εμμέσως και υπέρ του προσδιορισμού χρόνου εκλογών, στο πλαίσιο μίας τέτοιας συμφωνίας.</p>
<p><iframe src="http://cdnapi.kaltura.com/p/787781/sp/78778100/embedIframeJs/uiconf_id/21049562/partner_id/787781?iframeembed=true&amp;playerId=kaltura_player_1418909982&amp;entry_id=1_jw3fivre&amp;flashvars[akamaiHD.loadingPolicy]=preInitialize&amp;flashvars[akamaiHD.asyncInit]=true&amp;flashvars[streamerType]=hdnetwork" width="640" height="480" frameborder="0" allowfullscreen="allowfullscreen"></iframe><br />
Σημειωτέον, ότι από το πρωί στελέχη του ΠΑΣΟΚ, όπως ο Λεωνίδας Γρηγοράκος, μιλούν για την ανάγκη συναινέσεως με την αξιωματική αντιπολίτευση, ακόμη και για συγκρότηση κυβέρνησης εθνικού σκοπού.</p>
<p>Πρόκειται σαφώς για μία έντονη διαφοροποίηση του ΠΑΣΟΚ από τη βασική στρατηγική του κ. Σαμαρά, τον οποίο η Χαριλάου Τρικούπη εμφανίζει ουσιαστικά απρόθυμο ή και αδύναμο για ευρύτερες συνεργασίες και τον καλεί έτσι να αναλάβει επιτέλους πολιτικές πρωτοβουλίες.</p>
<p><span style="color: #ff0000;"><strong>Τα τρία «όχι» από το Μαξίμου</strong></span></p>
<p><a href="http://www.ereportaz.gr/wp-content/uploads/megaro-maximoy1.jpg"><img class="alignnone size-full wp-image-208578" src="http://www.ereportaz.gr/wp-content/uploads/megaro-maximoy1.jpg" alt="-Μαξίμου" width="820" height="457" /></a></p>
<p>Και στις τρεις πρωτοβουλίες ο Πρωθυπουργός και η ΝΔ απαντούν όχι. Και έχουν κάποια εύλογα επιχειρήματα.</p>
<p>«Αν οριστεί ημερομηνία εκλογών από τώρα θα είμαστε σε μόνιμη προεκλογική περίοδο» ήταν η απάντηση στην πρώτη πρωτοβουλία.</p>
<p>«Ο Πρωθυπουργός δεν παραιτείται, δεν τίθεται θέμα κυβέρνησης ειδικού σκοπού» ήταν η απάντηση στην δεύτερη πρωτοβουλία.</p>
<p>«Δεν αλλάζει ο Σταύρος Δήμας γιατί ακόμη κι αν βάλουμε π.χ. την Μαρία Δαμανάκη μπορεί να έχουμε απώλειες από την δεξιά πτέρυγα της βουλής» απαντούσαν στην τρίτη πρωτοβουλία.</p>
<p><span style="color: #ff0000;"><strong>Ο Τσίπρας δεν αγγίζει ΠΑΣΟΚ</strong></span></p>
<p><a href="http://www.ereportaz.gr/wp-content/uploads/2014/12/venizelos-tsipras.jpg" rel="attachment wp-att-244270"><img class="alignnone size-full wp-image-244270" src="http://www.ereportaz.gr/wp-content/uploads/2014/12/venizelos-tsipras.jpg" alt="venizelos-tsipras" width="1153" height="768" /></a></p>
<p>Μετά την πρόσφατη συνάντηση Βενιζέλου – Τσίπρα από την οποία βγήκαν στη δημοσιότητα και απίστευτοι διάλογοι οι οποίοι στην συνέχεια&#8230;διαψεύσθηκαν φαίνεται πως υπάρχει «ιδιαίτερο» κλίμα ανάμεσα στην αξιωματική αντιπολίτευση και το ΠΑΣΟΚ. Μάλιστα, αν κανείς παρατηρήσει τις ομιλίες του Αλέξη Τσίπρα, το τελευταίο διάστημα, ο πρόεδρος του ΣΥΡΙΖΑ, δεν «αγγίζει» ή «αγγίζει»&#8230;με φειδώ τον Ευάγγελο Βενιζέλο και «κτυπάει» μόνο Αντώνη Σαμαρά.</p>
<p>«Αν πάμε σε εκλογές, τελειώνει η συμφωνία με το ΠΑΣΟΚ», τονίζει σε συνέντευξή του στην εφημερίδα «Αγορά» ο γραμματέας της Νέας Δημοκρατίας, Ανδρέας Παπαμιμίκος, σημειώνοντας ότι δεν υπάρχει ταύτιση με τον κυβερνητικό εταίρο.</p>
<p>Παπαμιμίκος: Το «διαλύουμε με το ΠΑΣΟΚ αν πάμε σε εκλογές»</p>
<p><a href="http://www.ereportaz.gr/wp-content/uploads/Andreas-Papamimikos1-480x360_16012014224219.jpg" rel="attachment wp-att-143244"><img class="alignnone size-full wp-image-143244" src="http://www.ereportaz.gr/wp-content/uploads/Andreas-Papamimikos1-480x360_16012014224219.jpg" alt="Andreas-Papamimikos1-480x360_16012014224219" width="600" height="450" /></a></p>
<p>Ο γραμματέας της Ν.Δ. εκτιμά, παράλληλα, πως ο Σταύρος Δήμας θα εκλεγεί Πρόεδρος της Δημοκρατίας, αλλά τονίζει πως η Ν.Δ. είναι έτοιμη για κάθε ενδεχόμενο.</p>
<p>Ερωτηθείς τι θα συμβεί σε περίπτωση που δεν εκλεγεί Πρόεδρος της Δημοκρατίας, ο κ. Παπαμιμίκος εκτιμά ότι η χώρα δεν θα πάει σε πρόωρες εκλογές. «Πιστεύουμε ότι δεν θα πάμε σε πρόωρες εκλογές. Δεν τις θέλουν οι πολίτες και δεν τις χρειάζεται η χώρα. Από την πλευρά μας, πάντα είμαστε έτοιμοι για κάθε ενδεχόμενο.»</p>
<p>Ξεκαθαρίζει δε ότι σε περίπτωση πρόωρης προσφυγής στις κάλπες, η συνεργασία με το ΠΑΣΟΚ θα διακοπεί. «Η προγραμματική συμφωνία που έχουμε με το ΠΑΣΟΚ ταυτιζόταν με την ολοκλήρωση της κυβερνητικής τετραετίας. Προφανώς, αν πάμε σε πρόωρες εκλογές, ολοκληρώνεται αυτόματα. Μπορεί να συνεργαζόμαστε εδώ και 2,5 χρόνια, ωστόσο δεν ταυτιζόμαστε», ξεκαθαρίζει.</p>
<p>&nbsp;</p>