«Η <strong>Πλατεία Συντάγματος</strong> όπως άλλωστε και όλες οι μεγάλες πλατείες της Αθήνας υποφέρουν από την άναρχη στάθμευση πολλών ταξί» επισημαίνει ο υποψήφιος δήμαρχος Αθηναίων Άρης Σπηλιωτόπουλος με δήλωσή του για το θέμα των ταξί στο κέντρο της Αθήνας.

Ο <strong>κ. Σπηλιωτόπουλος</strong> προσθέτει ότι «αυτό δημιουργεί κυκλοφοριακό κομφούζιο, δημιουργεί ρύπανση και κυρίως εμποδίζει την ελεύθερη κυκλοφορία πεζών, περαστικών και επισκεπτών στην πόλη της Αθήνας. Αυτό πρέπει επιτέλους να τελειώσει.

Και για να τελειώσει ένας είναι ο τρόπος: Να δημιουργήσουμε<strong> ελεγχόμενους χώρους στάθμευσης</strong> σε πολλά σημεία της Αθήνας. Με αυτόν τον <strong>τρόπο θα γίνει το ταξί από απωθητικό, φιλικό και προς τον επιβάτη και προς τον πεζό και προς τον πολίτη αλλά πάνω  απ’ όλα στον επισκέπτη της Αθήνας</strong>. Γιατί<strong> θέλουμε η Αθήνα να αλλάξει όψη να γίνει επιτέλους προορισμός για 12 μήνες το χρόνο</strong>».