<div id="text">Μπροστά κατά 6,1% έρχεται ο  ΣΥΡΙΖΑ σε νέα δημοσκόπηση που δημοσιεύεται λίγες ώρες πριν από την πρώτη ψηφοφορία για εκλογή Προέδρου της Βουλής.</div>
<div></div>
<div>Όπως δείχνουν τα αποτελέσματα της Palmos Analysis για το Tvxs.gr στην εκτίμηση εκλογικής επιρροής η διαφορά με τη ΝΔ ανέρχεται στις 7,5 μονάδες.</p>
<p>Την ίδια στιγμή, όπως αποκαλύπτουν τα στοιχεία που προέκυψαν από τη δημοσκόπηση οι πολίτες εμφανίζονται διχασμένοι σχετικά με το αν η σημερινή κυβέρνηση θα πρέπει να εξαντλήσει την τετραετία. Ωστόσο, η πλειονότητα δηλώνει πως στην περίπτωση που τελικά διεξαχθούν πρόωρες εκλογές τότε το καλύτερο θα είναι να προκύψει μια κυβέρνηση ΣΥΡΙΖΑ.</p>
<p>Ειδικότερα στην πρόθεση ψήφου ο ΣΥΡΙΖΑ συγκεντρώνει 28%, ενώ ακολουθεί η ΝΔ με ποσοστό 21,9%. Τρίτο κόμμα εμφανίζεται η Χρυσή Αυγή με 5,6% και στη συνέχεια ακολουθούν το ΚΚΕ με 4,7%, το Ποτάμι με 4,3%, το ΠΑΣΟΚ με 3,6%, οι Ανεξάρτητοι Έλληνες με 3,4%. Άλλο κόμμα απαντάει το 4,1%. Το 12,6% των πολιτών απαντάει πως δεν έχει ακόμη αποφασίσει και το 3,2% απαντάει «Δεν ξέρω – Δεν απαντώ». Λευκό ή άκυρο θα ρίξει το 2,1%, ενώ το 3,7% απαντάει πως δεν πρόκειται να ψηφίσει.</p>
<div class="story-fulltext">
<p><img class="" src="http://www.newsbomb.gr/images/news/2014/12/17/prothesi-psifou.png" alt="prothesi-psifou" width="660" height="372" /></p>
<p>Στην εκτίμηση εκλογικής επιρροής ο ΣΥΡΙΖΑ συγκεντρώνει 34,5%, η ΝΔ 27%, το Ποτάμι 6,5% όπως και η Χρυσή Αυγή. Το ΚΚΕ 6%, οι Ανεξάρτητοι Έλληνες 5% και το ΠΑΣΟΚ 4,5%. Άλλο κόμμα το 10%.</p>
<p>Στην παράσταση νίκης ο ΣΥΡΙΖΑ προηγείται με 71%, έναντι 18% της ΝΔ. Καταλληλότερος για πρωθυπουργός εμφανίζεται ο Αντώνης Σαμαράς με 38%, ενώ ο Αλέξης Τσίπρας συγκεντρώνει το 32%. Κανένας από τους δύο απαντά το 27%<br />
<img class="" src="http://www.newsbomb.gr/images/news/2014/12/17/parastasi_nikis.png" alt="parastasi nikis" width="659" height="370" /></p>
<p>Διχασμένοι εμφανίζονται οι πολίτες σχετικά με το ενδεχόμενο πρόωρης προσφυγής στην κάλπη. Στην ερώτηση αν η σημερινή κυβέρνηση θα πρέπει να εξαντλήσει την τετραετία το 51% απάντησε θετικά, έναντι του 46% που απάντησε αρνητικά. Όμως σε περίπτωση πρόωρων εκλογών το 42% δηλώνει πως το καλύτερο αποτέλεσμα θα ήταν μια κυβέρνηση ΣΥΡΙΖΑ. Αντίθετα το 31% αναφέρει πως καλύτερα θα ήταν να κερδίσει η ΝΔ.</p>
</div>
</div>